**ПОЗИВ ЗА ПОДНОШЕЊЕ ПОНУДА У ПОСТУПКУ НАБАВКЕ**

**НА КОЈУ СЕ ЗАКОН НЕ ПРИМЕЊУЈЕ**

**-Консултантске услуге у области јавних набавки за период Април 2025-Март 2026.године-**

Поштовани,

На основу члана 27. став 1. тачка 1) Закона о јавним набавкама, („Службени гласник Републике Србије“ бр. 91/19 и 92/23 – *у даљем тексту*: ЗЈН), набавкa која је изузета од примене Закона о јавним набавкама за набавку **услуга – „Консултантске услуге у области јавних набавки за период Април 2025-Март 2026 год.“,**

**ПОЗИВАМО ВАС**

Да доставите понуду за набавку услуге – **„Консултантске услуге у области јавних набавки за период Април 2025-Март 2026 год.“ ред. бр. 2.2.13.-услуга у Плану Ј.Н.**

**Подношење понуда:** Понуде се припремају и подносе електронским путем – на e-mail: bojankraincanic@gmail.com

Понуда мора да садржи: укупну понуђену цену у динарима без ПДВ-а, укупну понуђену цену са динарима са ПДВ-ом (уколико је понуђач у систему ПДВ-а) и рок важења понуде.

**Понуђач доставља:**

* Образац понуде;
* Образац структуре цене;
* Изјаву о непостојању основа за искључење и испуњености критеријума за квалитативни избор.

Рок за подношење понуда је **24.03.2025. године до 11 часова.**

**Критеријум за доделу уговора је економски најповољнија понуда која се одређује на основу критеријума понуђене цене без ПДВ-а.**

**Опција понуде**

Понуда мора да важи најмање тридесет дана од дана који је означен као крајњи рок за подношење понуда.

**Квалитет и садржај услуга**

Услуге које су предмет набавке морају у погледу квалитета задовољавати важеће стандарде, прописе, правила струке и техничке захтеве из обрасца понуде.

**Цена**

Цена мора бити изражена у динарима без и са ПДВ-ом (уколико је понуђач у систему ПДВ-а). Цена мора бити фиксна (непромењива) до коначне реализације услуге.

**Рок за доношење одлуке о додели уговора** је најдуже 15 дана од дана отварања понуда.

**Контакт особа:** Бојан Краинчанић адреса ел. поште:**bojankraincanic@gmail.com**, сваким радним даном (од понедељка до петка) у периоду од 08:00 до 15:00 часова.

У наставку, као саставни део овог позива за подношење понуда, Наручилац дефинише остатак документације која треба да чини саставни део понуде.